31.5.2023
ET
Euroopa Liidu Teataja
L 141/41
LISA
EUROOPA LIIDU JA JAAPANI VAHELISE TSIVIILLENNUNDUSOHUTUST KÄSITLEVA LEPINGU OSALISTE ÜHISKOMITEE Kodukord
Artikkel 1 Mõisted Euroopa Liidu ja Jaapani vahelise tsiviillennundusohutust käsitleva lepingu artikli 11 lõike 3 kohases kodukorras kasutatakse järgmisi mõisteid: — „lepinguosaline“ – Euroopa Liit või Jaapan, — „lepinguosalised“ – Euroopa Liit ja Jaapan.
Artikkel 2 Eesistuja ja koosseis 1.
Ühiskomitee eesistujaks on Euroopa Liidu esindaja ja Jaapani esindaja ühiselt (edaspidi „eesistujad“).
2.
Euroopa Liitu esindab ühiskomitees Euroopa Komisjon, keda abistavad Euroopa Liidu Lennundusohutusamet ja Euroopa Liidu liikmesriikide lennuametid. 3.
Jaapanit esindab ühiskomitees välisministeerium ja/või Jaapani esindus Euroopa Liidu juures ning teda abistab maa-, taristu-, transpordi- ja turismiministeerium.
Artikkel 3 Koosolekud 1.
Ühiskomitee tuleb ühe poole taotlusel kokku korrapäraste ajavahemike järel.
2.
Koosolekud toimuvad võimaluse korral vaheldumisi Brüsselis ja Tokyos.
Alternatiivina võib korraldada arutelusid videokonverentsi teel.
Videokonverentside käigus vastu võetud otsustel ja soovitustel on samasugune õigusjõud nagu füüsilistel koosolekutel vastu võetud otsustel ja soovitustel.
Kui lepinguosalised on koosoleku kuupäeva ja toimumise koha kokku leppinud, kutsuvad koosoleku kokku Euroopa Komisjon Euroopa Liidu nimel ning välisministeerium Jaapani nimel. 3.
Ühiskomitee koosolekud ei ole üldsusele osalemiseks avatud, kui eesistujad ei ole kokku leppinud teisiti.
Eesistujate vastastikusel kokkuleppel võib pärast koosolekuid avaldada pressiteate. 4.
Koosolekuid peetakse ja dokumendid koostatakse inglise keeles.
Kulud, mis on seotud suulise või kirjaliku tõlkega mõnda teise keelde, kannab seda taotlenud lepinguosaline.
Artikkel 4 Delegatsioonid 1.
Enne iga koosolekut teatavad lepinguosalised teineteisele oma delegatsioonide kavandatava koosseisu ja kumbki nimetab oma eesistujad. 2.
Eesistujad võivad vajaduse korral kutsuda ühiskomitee koosolekutele välisosalejaid, kes annavad teavet konkreetsete teemade kohta või osalevad vaatlejatena.